open-index/open-wikipedia-markdown huggingface dataset:
Camille Looten

thumb|right|Camille Looten
**Camille Looten** (Nôordpene, 16 oktober 1855 - Rysel, 27 november 1941) was e Frans-Vlamsche paster en beschermer van de Vlamsche  cultuur in Frans-Vloandern. 
## Leevn en werk
Looten begost zyn studies in Nôordpene in Frans-Vloandern, gieng ton noa 't kleen seminarie van Koameryk (Cambrai) en loater noa de Katholieke Universiteit in Rysel. In 1880 is't ie paster gewyd in Koameryk. Je promoveerde in 1889 met e proefschrift over Joost van den Vondel an de Sorbonne in Parys.

Je gaf werk uut van Michiel de Swaen en je publiceerde vele volknkundige en historische artikels over Frans-Vloandern. 

Dat de Nederlandsche toale an de Katholieke Universiteit van Rysel koste gevolgd wordn in 1907, was surtout an den inzet van Looten te dankn. Je  was hoogleroare Iengelsche toale en letterkunde an dien universiteit van 1890 toet 1941.

Vanof 1900 tout 1941 was't ie voorzitter van 't Comité Flamand de France. Je makte vele geleerdn en toalkundign in Vloandern en Holland gevoelig vo de posiesje van 't Nederlands in Noord-Frankryk. Vanwege zyn verdienstn is't ie in 1927 ipgenoomn als buutnlands lid in de "Maatschappij der Nederlandse Letterkunde in Leiden" en in 1930 volgde zyn benoemienge als erelid van de "Koninklijke Vlaamse Academie". 

Je was styf gehecht an de Vlamsche toale en j' he vele ofgezien van de minachtienge vo 't Vlams en d' invoerienge van 't Frans als enigste ounderwystoale in Frans-Vloandern. J' het assan de rechtn van 't Vlaemsch verdedigd. In 1935 het ie de "légion d'honneur", een importente Fransche ounderscheidienge, gerefuseerd.
Slag by Kassel (1677)

In de **Slag by [[Kassel (Vrankryk)|Kassel]]** in 1677, ook bekend ounder de noame *Slag an de [[Penebeke]]*, èn d'Ollanders zwoar verloorn tegen et Fransche leger. 

Da wos e groot succes vo Lodewyk XIV en e triestig dieptepunt vo de Spoansche Nederlandn da ze noois nie mee te boovn zyn gekommn. Vo slichter te vermyen, kostn de Republiek en de Spanjoardn nie anders dan e joar loater akkoord te goane mè 't Verdrag van Nymegen.

Deur da verdrag èt 't Fransche em hele stikkn groundgebied definitief toegeëigend in Artesië (Koameryk, Aerïe, Sinte-Omaers), Vlaenderen (Kassel, Sint-Winoksbergn, Belle, Haezebroek, Steenvoorde, Oundschote) en Henegouwn (Bouchain, Valencyn, Condé, Maubeuge, Bavai).

## Bronn
1677

1674 - 1675 - 1676 - **1677** - 1678 - 1679 - 1680
't Joar **1677** is 't 77e joar in de 17e eeuwe volgenst de christelikke joartellienge.
## Gebeurtenissn
;april
10 - Slag by Kassel
## Geboorn
;juni
16 - François-Cornil Bart
Parsifal

**Parsifal** is 'n Brugsche ploatemoatschappye die in 1974 ipgericht is ounder leidinge van Nico Mertens.  

Under derden LP dan ze uutbrochten was 'Urbanus Van Anus Leevend'.  Da was 'n live-LP met ipnames van 't iptreedn van Urbanus in de stadsschouwburg van Brugge van ip 18 oktober 1974.  Die ploate is de deurbrake van Urbanus en 'n gigantisch succes in Vloandern en Olland gewist.

In 1984 richtigen ze een Blues en R&B label ip ounder de noame *Blue Sting*.  In de joarn '90 et pop-rock label *HALU*.

Bekende groepn en artiestn die by Parsifal zittn zyn Hideway, Red Zebra, Walter De Buck en Yves Bondue me Le Vélo Vert.
Prehistorie

De **prehistorie** es een geschiedkundige periode vôorn 500 vôor Christus. Ze begunt by 't ountstoan van de mins. Moar over 't begun en 't ende es't er nog vee discussie. Ze bestoat uut verschillnde sub-periodes:

* paleolithicum of 'n oudn stêentyd: goat t'hope met het gebruuk van stêenn werktuugn deur de mins
* epipaleolithicum/mesolithicum
* neolithicum of 'n nieuwn stêentyd: overgang van joagers-verzoameleirs noar een boernsoamnlevienge
* bronstyd
* yzertyd
Brugs (Preuteleute)

**Brugs** es  nummer van de ploate Ostensche Pretensche, de êeste ploate van 't Ostendsch duo Preuteleute. 

't Is gezongn up de muzik van *Hush* van Deep Purple.

## Den tekst
:*Brugs Brugs, ‘k klappen liever Ostends mo ‘k oorn
:*Brugs Brugs, ‘k klappen liever Ostends mo ‘k oorn

::refrein:
::*Naa na na naa na na naa na na naa

:*Turks Turks, ‘k klappen liever Ostends mo ‘k oorn
:*Turks Turks, ‘k klappen liever Ostends mo ‘k oorn

::refrein
 
:*Drugs drugs, ‘k pakkn liever me wuuf mo ‘k pakkn
:''Drugs drugs, ‘k pakkn liever me wuuf mo ‘k pakkn

::refrein

::(improvisoasje)

::refrein
August Beernaert

thumb|right|August Beernaert roend 1900.
**Auguste Marie François Beernaert** (Ostende, 26 juli 1829 - Luzern, 10 juni 1912), in 't Vlams mèstol August Beernaert genoemd, was 'n belangryke polletieker voe de kaloten en den èèrste minister van België van 1884 toe 1894.

Je was 'n geboren Ostendenoare, moa wier doe z'n oeders in 't Frans upgevoed. De famielje veruusde loater nor Noamn. Je studeerde rechten in Leuven, Berlyn, Parys , Heidelberg en Leipzig. Loater wiert je advokaat.

Z'n karjère in de Belgiese polietiek was gemarkèèrd doe de vele ruuzjes van dien tyd tusschen katoliekn (mèèst Vlamiengn) en oengelovigen (mèèst Woaln). Je was ook raadgever van Leopold II over de Kongo. In dien tyd gebruukte België nog het Britse kiesstelsel en voe zekers verkoozn te weirden (zowel Noamen of Ostende waren toens te liberaal) wast je kandidaat in Tielt.

In 1899 wiert je veurzitter van de Internasjonale Konferensje voe de Vrede in Den Haag en begost z'n internasjonale karjère va pasiefiest. In 1909 woent je tope mee Paul d'Estournelles de Constant de Nobelprys voe de vrede, nadat je kampanje gevoerd aat teegn 't keldern va prive scheepn doe oorlogsboten en voe 't verbod up vliegtugen in den oorlog. J'is gestorven in Zwitserland an 'n loengoenstekienge, en wier begraven in Brussel (up 't kerkof va Bosvoorde).

## Externe koppelienge
Biografie in 't Iengels
Cornelius Nepos

miniatuur|Cornelius Nepos
**Cornelius Nepos** (Pavia ± 100 v.Chr. - ± 25 v.Chr.) was nen Latynschn schryver uut den êesten êeuw vôorn Christus.

## Biografie
In 't grôotste dêel van zyn leevn bluuft'n in Rome, woar dat'n goe gekend was mé Catullus en Atticus. Je was ôok bekend mé Marcus Tullius Cicero, moa 't is nie echt tot e goein band gekommn tussn die twêe. Nepos è nie vele ounder de minschn gekommn, want je moeste te vele schryvn.

## Werkn
Je was nen historicus en den schryver van den *Chronica*, nen chronologischn weireldgeschiedenisse, woarover da Catullus vele goei dingn èt gezeid. Moa van den Chronica schiet er nie vele meer over.
Zyn mêest bekende werk is *De viris illustribus* en da is nen omvangryke verzoamelinge mé biografieën van beroemde mann gelik keuningn, politici, generoals en dichters uut den Romeinschn en niet-Romeinschn (surtout Grieksche) geschiedenisse. Van 't werk is allêne 't dêel van de niet-Romeinsche bevelebbers bewoard gebleevn en ôok de biografie van zyn vriend Atticus en van Cato de Oude.

## Literaire betekenisse
Nepos was nie gelêerd en je was ôok nie creatief. Der zaten vele foutn in zyn werk. Ma zyn bedoelinge was om zyn lezers een goed veroal te geevn. Z'n werkn zyn, buutn den diene van Atticus, dus van nie veel historische weirde, moa ze woarn toch vo lange de mêest gebruukte boekn vo 't schole.
1829

1826 - 1827 - 1828 - **1829** - 1830 - 1831 - 1832
't Joar **1829** is 't 29e joar in de 19e eeuwe volgenst de christelikke joartellienge.
## Geboorn
;juli
*26 - August Beernaert
;september
*3 - Adolf Fick
## Gestorvn
Bad Lizard

**Bad Lizard** wos e group van de kantn va Brugge die heavy metal speelde. Z'en bestoan van 1982 tout 1987. 

## Geschiedenisse
Bad Lizard is ounder de noame *Gipsy* ountstoan in de joarn 80 va passirdn êeuwe, de oogdoagn va de (heavy) metal, ouk in België. Lik zovele artrock en metalmuzikantn, en ze lêern speeln an nunder eign. In 't begun speeldn ze setoe rock en artrockcovers, mor achter en endetje begustn ze zevve nummers te schryvn ounder de noame Bad Lizard en begust et mêer en mêer metal te komn.

Nundern êestn EP kwam uut in 1983 en noemde *Killer on the loose* en e joar loater kwam nundern êestn (en ênigstn) langspeler uut: *Power of Destruction*. Me die ploate begustn ze echt deure te breekn, mo 't wos ouk 't begun van 't ende. Ze moestn mêer uptreedn (ouk in 't buutnland) en da wos moelik voe sommigste groupsleedn. De zanger gienk deure en ze moestn e hêeln oop uptreedns ofzeggn. Achter en ende voundn ze e nieuwn zanger, mo 'n group is nôois mir echt in gank erocht.
 
## Leedn
### Up 't latste
*Guy de Nolf - Zang (+)
*Frank Deprest - Gitaar
*Lou Michot - Bas
*Patrick de Troyer - Drum
*Johan Vandenberghe - Synthesizer
### Aar leedn
*Peter Sabbe - Zang
*Eddy Termote - Zang
*Erwin Hollevoet- Gitaar
*Guido Verhaeghe - Bass
*Patrick Hollevoet - Drum

## Discografie
*Killer on the Loose (1983, EP)
*Power of Destruction (1984, LP)
## Uptreedns
Bad Lizard et e masse uptreedns edoan. Oltemets woarn ze headliner, mor ze speeldn ouk vele in 't vôorprogramma va groddere groupn lik Manowar (in Poperienge), Destruction en Helloween. 

## Externe koppelienge
*Officieeln site
Uutkom

thumb|<center>E boom in bloei bissen 'n uutkom

'n **Uutkom** of de **lente** is êen van de vier sezoenn. 'n Uutkom begunt achter de winter. Moa na volgens vanop wuffer kant da je wunt op d'eirde volt 'n uutkom op een ander moment. 

Volgens d'astronomie begunt 'n uutkom mit een equinox (om en by 'n 20sn moarte voe 't nôordelik oalfround, 23 september voe 't zudelik oalfround). Ze deurt toet da de zomer begunt (21 juni voe 't nôordelik oalfround; 21 december voe 't zudelik oalfround).

In 'n uutkom begunn de mêeste plantn en boomn were te bloein en te groein.
Wacko Jacko / Give Jezus his...

**Wacko Jacko / Give Jezus his...** es  nummer van de ploate Ostensche Pretensche, de êeste ploate van 't Ostendsch duo Preuteleute. 

't Liedje es ne medley die bestoat uut covers van *Earth Song* en *Smooth Criminal* van Michael Jackson en *Give Peace a Chance* van John Lennon woaby dat 'n tekst were hillegans veranderd es, gelyk by olle liedjes van Preuteleute.

## Den tekst

Op de tonen van *Earth Song* van Michael Jackson:

:*Wat is 't er me myn neuze gebeurd en ook me myn oar?
:*Myn muule is hillegans verkleurd en myn kinne volt uut elkoar

:*O'k soms e ki myn broek afdoe, ook ol is 't mo vo te speeln
:*Wil nie zeggen dat 'k et slecht bedoel mo da 'k my soms e ki verveel

:*Der is niemand gelyk ik, ik zyn zo leilik gelik de nacht
:*Ik ei ollene nog myn pik en 'k ei juuste e klêen verkracht

:*(aaah)

Op de tonen van *Smooth Criminal* van Michael Jackson:

:*En ik ein een bitje schimmel, op me pimmel, lik e champion (x4)

Op de tonen van *Earth Song* van Michael Jackson:
:*(aaah)

Op de tonen van *Give Peace a Chance* van John Lennon:

:*All we are saying: give Jesus his pants
Ostende (Preuteleute)

**Ostende** es  nummer van de ploate Ostensche Pretensche, de êeste ploate van 't Ostendsch duo Preuteleute. 

't Es een ode an Ostende, up de muzik van *Les lacs du Connemara* van Michel Sardou.

## Den tekst
:*In uus land ist wreed gesteld met de mens
:*De bourgeoisie zet uus ol an de kant
:*"'t Is do da ‘t spant" zoudn me zeggn in 't Ostends
:*Van Kortryk toet in Lauwe wordt het verteld
:*"het stinkt no geld", mo wiederschen twei
:*zyn rap content, wa m' zien van de zei

:*De menschen van Ostende voeln udder tuus in under stad
:*en één keer in 't joar op 't Pauluspling, ton vliegn me der in
:*An 't Marie Jose, doar stopt er een tram, tadam tadam
:*en je doet heel de kust en an de kust, wel, doar ein me dust

:*Van 't Petit Paris is 't moeilik voe ryen
:*No 't peerd in 't stad, 't is schoone voe 't zien
:* 't staketsel, 't sas en 't strange nadien
:*De pisser pist op 'n dyk, den anderen kykt ot niemand ziet
:*Toeristen van 't land komn ol noar ier want doar en ze niet

:*Ostende is de zee, de vis en de trap
:*Den Armenonville in 't bosje an de lac
:*Op 't hoazegras lop j' op je gemak
:*De Peperbusse brandde en wer vervangn deur Pier en Pol
:*E vuste in myn ol, den eesten die 't riekt, ze gatje die piept

:*De weireld kent zyn ende diep in Ostende juuste nie
:*De Ostendsche Pretensche van die twei van Preuteleute
Alphonse en de Bjistjes

**Alphonse en de Bjistjes**, of volgens de , **Alphonse en de Bêestjes**, es een liedje van de muziekgroep 't Hof Van Commerce. 't Stoat ip uddern twiddn cd, Herman.

## Den tekst
:*Alphonse wa wachter by de brug over den voart
:* 't Wa ginne specioaln, 't wa ne vint lik gy en ik
:*Mo 't leevn oat em mêer miserie dan chance geboard
:*Zyn plichtn woogn zwoar mo toch gaf 't ie ginne kik
:*J'od een vrouwe, een uus, zyn moatn oan em geirn
:*Mo snoavens in zyn bedde kost ie nie mêer eirdn

::refrein:
::*Want twa ton dat de bêestjes kwoamm [2x]
::*Alphonse [2x]

:*Bloed in de wc
:*An wienst nen toer is 't?
:*Zwygt want we zittn me volk

:*Wie let er ip de put?
:*De paster en zyn mes
:* 's Nachts en voer oltyd
:* 's Nachts en voer oltyd
:*Bloed in de wc

::refrein
God Dethroned

**God Dethroned** is e Death Metalgroup uut Olland. Nundern vroegern gitarist is Isaac Delahaye, uut Yper.

## Geschiedenisse
God Dethroned is upericht in 1990 deur Henri Sattler en êentige van zyn moatn. Ze brochtn in 1992 nunder êeste ploate uut, *The Christhunt*, mo die ploate wos gin succes. Henri beslôot van uut te schêen me God Dethroned en ne beguste met e nieuwn group *Ministry of Terror* (Thrash Metal). 

In 1994 erbegust 'n me God Dethroned en ze brochtn *The Grand Grimoire* uut, woadeure dan ze kustn tourn in Europa, Japan en de Verênigde Stoatn me groupn lik Morbid Angel, Cannibal Corpse en Marduk. Ze mustn ouk up grôte festivals speeln (Graspop, Wacken, Dynamo,...). 

Oundertusschn gienk nundern drummer wel deure en 't deurde en ende vôorn dan ze en vastn vervanger voun in Ariën Van Weesenbeek. Juuste vôorn *The Lair Of The White Worm* (ebaseerd up e bouk van Bram Stoker), gienkn 'n gitarist en 'n bassist deure en kwaamn Isaac Delahaye en Henk Zinger in de plekke. 

*The Toxic Touch* van 2006 wos d'êeste ploate die hêlegans deur de group in de nieuwe bezettienge emakt is. E krêeg stieve goeie kritiekn.

## Leedn
*Henri Sattler (zang & gitaar)
*Isaac Delahaye (gitaar)
*Henk Zinger (bas)
*Ariën Van Weesenbeek (drum)

## Discografie
* The Christhunt (1992) (eruutebrocht 1998)
* The Grand Grimoire (1997)
* Bloody Blasphemy (1999)
* The Ancient Ones (2000)
* Ravenous (2000)
* Into the Lungs of Hell (2003)
* The Lair of the White Worm (2005)
* The Toxic Touch (2006)
* Passiondale (2009)
* Under the Sign of the Iron Cross (2010)
* The World Ablaze (2017)
* Illuminati (2020)

## In West-Vloandern
God Dethroned et ol êentige keirs espeeld in West-Vloandern, lik in Woaregem (1999, in 'n Steeple, headliner Immortal) en in Yper (2005, JOC en 2008, Feniks).

## Externe Koppelienge
*Officieeln Site
Beitem

thumb|<center>Beitem langst de stêenweg Roeseloare-Mêende
thumb|<center>Sint-Godelievekerke
**Beitem** is een gehucht in de provincie West-Vloandern. ’t Ligt ip ‘t groundgebied van Rumbeke, een dêelgemêente van de stad Roeseloare. Beitem ligt een goeie vier kilometer ten zuudn van ‘t stadscentrum, ip de stêenweg van Roeseloare noa Mêende (N32). ‘t Grenst an Môoslee en Legem.
## Geschiedenisse
In de loate middelêeuwn stond, temin van uthestrekte bussn langst den oude heirweg Roeseloare-Meende, 't "Gasthuis Ten Bunderen".  ’t Was een kljin klwoster, beweund deur nunn die ondrdak goavn an bedevoarders ip deurtocht. Ip ode koartn, lik ip een koarte van Mercator in 1570, stoat de noame “Ten Bunderen”, “Bunderen” of “Bunder”, woa da Beitem nu ligt.

Loater tot olverwege de 19e êeuwe was ’t er ip die plekke een gehucht rond ’t café “De Meerlaan”. De noame “Beitem” bestound ton nog nie. De menschn mostn ’n eure te voete goan noa de parochiekerke van Rumbeke, Legem of Môoslee. De familie Beheydt skonk in 1865 grond vo den bouw van e kerke, Sint-Godelieve. Olgauwe wos ’t gebied in de volksmound “Beheydtem” genoemd, moa ’t deurde nog tot 1889 jir da de parochie erkend wos onder de noame Beitem. 

Binst den Êeste Weireldoorloge is de kerke zwoar beskoadigd gewist, moar in 1922 ist 'n were èr ipgebouwd.

Beitem kreeg in 1889 een tringstoashe langst de nieuwe spworlinne Roeseloare-Mjinde. Die spworlyne bestoat nu nie mi en de stoashe is nu een uus. Der bestoat ip dit moment nog een café-restorang juste neffest da' us, genoamd "Beitem Statie".
Romantiek

thumb|<center>De Belgische revolutie (1830) van Gustaaf Wappers
De **romantiek** was een strominge in de Westersche cultuur an 't ende van de 18e êeuw en 't begun van de 19e êeuw, in de kunst en 't intellectuele leevn, surtout in Duutsland, Vrankryk en 't Verênigd Keunienkryk.

In de romantiek weird, in reactie ip de Verlichtienge, de subjectieve ervaring als utgangspunt genomn. Ierdeure kaamn introspectie, intuïtie, emotie, spontaniteit en verbeeldienge centroal te stoan. De mentaliteit van de vulbloed romanticus valt soamn te vat met het nog steeds modieuze begrip "jezelf ountdekn".

De name romantiek is ountlêend an de Middeleeuwse romances - veroaln woarin feilboare mensn de droom van volmaaktheid najoagn. In 't begun aat et woord de mispryzende connotatie die teegnwoordig an een woord lik sentimenteel kleeft.

Beroemde romantici zyn Johann Wolfgang von Goethe, Johann Gottlieb Fichte, John Keats, Johann Gottfried von Herder, Victor Hugo, Arthur Schopenhauer, Samuel Taylor Coleridge, Jean-Jacques Rousseau, William Wordsworth, Friedrich Wilhelm Schelling, Percy Bysshe Shelley en Gustaaf Wappers.
Studio Brussel

thumb|Studio Brussel logo

**Studio Brussel** of StuBru is de joungernradio va den VRT.

Ip 1 april 1983 was er den êeste uutzendienge. Er waarn nog nie zo vele programma's en juuste ip de spitsuurn werd er e twa utgezondn in de streke van Brussel. De doelgroep wos de weirkende Vloamieng in Brussel. Mo de zender at mêer en mêer succes, dus kwaamn der meer programma's en zondn ze nationoal uut. De doelgroep wos vanof ton de jeugd. De zender speelt surtout alternatieve en zwaardere muziek. Da komt omda da ip commerciele zenders nie zo vele wordt gedraaid.

In 2006 et de zender 500 000 luusteroars per dag en ted e marktandêel va 7,13%. 

Oloewel da Studio Brussel nie zô veel martandêel eit, zyn ze toch redelyk invloedryk omda ze als êestn ip de nieuwst muziektrends springn, vôorol in de Rockmuziek. Veel van under presentatoorn zyn ôok deuregroeid noa de TV: Peter Van De Veire, Chris Dusauchoit, Chantal Pattyn, en Lieven Van Gils zyn doar een poar vôorbeeldn van. Êen van de mêest gewardeerde programma's, Het Leugenpaleis, es zelfs vertoald gewist noa de TV (en nomde doar Peulengaleis. Het mêest beruchte programma uit de geschiedenisse van Studio Brussel es zounder twyfel Hallo Hautekiet gewist, woar da't er vrêe gelachn weird me het dialect van de minsn in't olgemêen, en met het West-Vlamsch in't byzounder. 

## Programma's
*Tomas Staat Op (in de ochtendspits)
*De Afrekening
*De Max
*Duyster
*Music @ Work
*De Tijdloze top 100
*Zet 'm Op Siska (in de oavoundspits)
*Sound of Sam
*Vrienden Van De Radio ( juni 2010 )
*One Night Stand
*Mish Mash
*DiscoBar Galaxy
*De wereld van sofie
*Rock Ahoi
*All areas
*'k Vraag Het Aan

## Studio Brussel in West-Vloandern
De frequentie vo West-Vloandern is 102.1 FM.

## Externe koppelienge
*Officiëln site
Marino Vanhoenacker

**Marino Vanhoenacker** (Ostende, 19 juli 1976) is e West-Vlamsche triatleet. Je weunt in Jabbeke. 

In 1997 liep 'n z'n eêste triatlon. Sindsdien et 'n an vele triatlongs meegedoan woavan dat 'n der e heêl deêl gewounn et.

## Prestoasjes

## Externe koppelienge
*Zyn website
1270

1267 - 1268 - 1269 - **1270** - 1271 - 1272 - 1273
't Joar **1270** is 't 70e joar in de 13e eeuwe volgenst de christelikke joartellienge.
## Geboorn
;moarte
* 12 - Charles van Valois, groaf van Valois en Anjou
## Gestorvn
;ogustus
* 25 - Louis IX (56), keunienk van Vrankryk
1296

1293 - 1294 - 1295 - **1296** - 1297 - 1298 - 1299
't Joar **1296** is 't 96e joar in de 13e eeuwe volgenst de christelikke joartellienge.
## Geboorn
;ogustus
*10 - Jan van Luxemburg, keunienk van Boheemn
## Gestorvn
;meie
*19 - Paus Celestinus V (81), in 1294 afgetreen)
;juni
*27 - Groaf Floris V van Holland, vermôord.
1297

1294 - 1295 - 1296 - **1297** - 1298 - 1299 - 1300
't Joar **1297** is 't 97e joar in de 13e eeuwe volgenst de christelikke joartellienge.
## Gebeurtenisn
*7 januoari - Groafschap Vloandern bekrachtigt deur 'n verdrag dat 't de kant kiest van Iengeland. Frankryk volt ierip 't groafschap binn.
*8 januoari - 't Prinsdom Monaco ountstoat.
*27 moarte - Graaf Jan I van Holland versloat de West-Friezen in den omtrek van 't dorptje Vronen (Sint Pancras). West-Friesland wordt dêel van het Graafschap Olland.
*20 ogustus - De Slag by Bulskamp of Slag by Veurne: de Fransche o.l.v. Robert II van Artois versloan 'n Vlams leger o.l.v. Willem van Gulik de Oudere, êeste gevechtn in de anloop no de Guldnspoornslag
*11 september - De Slag by Stirling Bridge, in de êeste Schotse ounafankelikheidsorloge.
## Geboorn
## Gestorvn
20 ogustus

**20 ogustus** is den 232stn dag van 't joar (233stn dag in e schrikkeljoar) in de gregorioansche kalender. 't Volgn nog 133 doagn toet 't ende van 't joar
## Geboorn
* 1808 - Ferdinand Marinus, Vlamsche kunstschilder
* 1979 - Jamie Cullum, Iengelse jazzpianist
* 1983 - Andrew Garfield, Amerikoanschn acteur
## Gestorvn
* 1965 - Odiel Defraeye, West-Vlamsche coureur
Idool

**Idool** is e zangwedstryd in Vloandern ip VTM. 't Is gekopieerd van 't Amerikoanse *Idols*. De winnoare krygt e plaatncontract. De broers Kris en Koen Wauters presenteern de show.

## West-Vlamsche deelnemers
In Idool 2003 geraktn der 2 West-Vlamingn in de finale:
* Brahim Attaeb (4de)
* Carolien Vyncke (8ste)

In 2004 gerakte er één West-Vlamse in de finale:
* Annelies Cappaert (10de)

In Idool 2007 gerakte er één West-Vlaming in de finale:
* Andrei Loegowskij (3de)
3 februoari

**3 februoari** is de 34stn dag van 't joar in de gregorioansche kalender. 't Volgn nog 331 doagn (332 doagn in e schrikkeljoar) toet 't ende van 't joar.
## Gebeurtenissn
* 1731: Et keuninklik paleis van Brussel (Paleis ip den Coudenberg) wordt deur e brand verwoest.
* 2007: Bart Bonroy wordt vermoord vo e sigarette in Ostende
## Geboorn
*1809 - Felix Mendelssohn, Duutsche componist
*1833 - Joseph Hoste, West-Vlamschn architect
*1931 - Gilbert Desmet, West-Vlamsche coureur
Hans Van Themsche

**Hans Van Themsche** (1988) vermoordde up 11 meie 2006 in Antwerpn 2 menschn: de zwangere Malinese Oulematou Niangadou en de 2-joarige Luna Drowart. Ne verwondde ôok Songül Koç, e Turkse vrouwe.

## Doadn
Up 11 meie 2006 pakte y de tring va Roeseloare na Antwerpn. Êest kocht y e woapn (woarvoorn daj gin vergunninge nodig at) en toene de kogels vo derin. Ne wandelde êest e toertje tot dat ie e plekke vound woar dat rustig genoeg wos. Zyn êeste slachtoffer wos Songül Koç, e Turkse vrouwe met en ôofddoek an die e boek an 't leezn wos. Van Themsche schoot up eur mo ze werd nie dodelik gewond. Nog gin 2 minuutn later schôot y up Oulematou Niangadou, e Malinese zwangere vrouwe. Ze was de au pair va Luna Drowart en ôok zy werd vermoord ondanks eur blanke uudskleur. En agent de ip e terrasse doar nie zo verre van zat at alles goord en kon Van Themsche uutschoakeln deur em in den buuk te schietn. 

## Onderzoek
Van Temsche et in e verhoor toegegeevn dat y doelbewust achter anderskleurign mikte. Ne beweerde dat 'n 5 joar geleedn, toen dat nog in Brussel na 't schole gieng, gepest werd deur allochtoonn. Volgens em is da ze motief.
De politie vound up ze kamer in 't internoat va Roeselare woar dat y na 't schole gieng, en afscheidsbrief. Doar stound in dat y 10 vrimdeliengn gienk vermoordn en doarachter zelfmoord gienk pleegn. Ne bedankt ook zyn ouders voor olles dat ze voor em gedoan an.

## Familie
Hans komt uut e familie die ol van in 't begun lid is van de rechtse party Vlaams Belang. Zyn tante Frieda Van Themsche wos up et moment van et gebeurn kamerlid. Mo volgens justitie èit dat niet met zyn daadn te moakn. Ne zoudt nie racistisch zyn upgevoed.
De Rode Loper

**De Rode Loper** is e showbizzmagazine up de Vlamsche televisiezender één. In 't programma komt vooral nieuws an bod uut de film-, muziek-, en modewèreld. 

## Presentatoorn
De êeste presentatoorn woarn Lieve Ketelsleghers en Johan Persyn in 2000. Kort doarachter kwaamn Jo De Poorter en Tanja Dexters derby. Van 2001 tot 2006 werd et ofwisselnd gepresenteerd deur Martine Prenen en Yasmine. Up 1 januoari 2007 presenteerde Martine vo de latste ki. Ze werd vervangn deur Evy Gruyaert.
FC De Kampioenen

thumb|FC De Kampioenen Café / Logo FC De Kampioenen
**F.C. De Kampioenen** is e Vlamsche, komische tv-serie. Et goat over e caféploeg die mo zeldn wint. Er werdn 273 afleveringn (21 reeksn) gemakt en daardeure is êt de langstlopende serie die den VRT ooit êt gemakt. 't Es de populairste serie van de latste joarn, en zelfs de eindelôze eroaliengn oaln nog oltyd vee kykers.

## Personoages
***Balthazar Boma** (gespeeld deur Marijn Deval]]): ne moakt worstn die nie te vreetn zyn en 'n is ne vrouwenzot. Ne êt en oogje up Pascale mo das nie wederzijds.
***Pascale De Backer** (gespeeld deur Danni Heylen): z'is cafébazinne en geschid va Oscar me wien da ze en dochter et: Bieke. De latste tyd et zen en oogje laatn valln up Maurice. In seizoen 17 weun ze tope.
***Maurice de Praetere** (gespeeld deur Tuur De Weert): n'is van adel mo toch bluuft 'n simpel. Sinds 2005 et 'n e relatie me Pascale. In reeks 17 is 'n by Pascale gan weun mo ne kon ze moeder nie allene laatn dus et 'n ze meegepakt.
***Bieke Crucke** (gespeeld deur An Swartenbroekx): z'is de dochter van Pascale en in reeks 15 is ze getrouwd me Marc. In 't begun van de serie was ze en rebelse puber, mo ze kalmeerde toen da ze Marc leerde kenn. Z'et nu e kiendje ekreegn da Paulien noemt.
***Marc Vertongen** (gespeeld deur Herman Verbruggen): n'is de klungelige vint va Bieke. Ne studeerde vo dokteur mo achter dat 'n enigte keern gebuusd was istn dermee gestopt. Ne presenteert nu by Radio Hallo en is spits va FC De Kampioenen. 't Is e grappige joengn met en onnozel brilleke die styf gehecht is an zyn Bolleke, zyn oto.
***Pol De Tremmerie** (gespeeld deur Ben Rottiers): vroeger wast y spits van de ploeg mo achter e knieblessure isn trainer gewordn. n'Is de vriend va Doortje en leroare biologie. Net en utzounderlijke lange neuze en nis lik zyn nounkel Dimitrie e bitje gierig.
***Doortje Van Hoeck** (gespeeld deur Ann Tuts): zy is de vriendinne va Pol en komt nogal trutterig over met eur oederwets brilleke. Z'is secretaresse va Boma. Z'is geschid va Pico en z'an tope e kind: Billie. 
***Xavier Waterslaeghers** (gespeeld deur Johny Voners): n'is sergant in't leger en getrouwd me Carmen. n'Is keeper van de ploeg. Mo omdatn nogal veel pintjes drinkt baktn der nie vele van. Carmen klaagt ook assan datn zo slecht is in bed.
***Carmen Waterslaeghers** (gespeeld deur Loes Vandenheuvel): zy is de vrouwe va Xavier en maakt van e mug en olifant. Eur hobby is roddeln en met die kusjob by Boma komt ze af en toe e ki e twa te weetn. Ze êt al e ki en gazettewinkel en en frituut gat mo zet nie lange volgehoudn want werkn is nie eer sterkste kant. z'is ook erg gehecht an Nero, eur houndje.
***Fernand Costermans** (gespeeld deur Jaak Van Assche)
***[[Nero (FC De Kampioenen)|Nero]]**, gespild dur Moestiek, Sloeber en Lily.

## Externe koppelienge
*Officieeln website
Groote Stooringe

[thumb|Het "Lied der Vlaamsche zonen" van Albrecht Rodenbach, an 't [Klêen Seminoarie|college in Roeseloare]]
thumb|Reclame vo de culturele fêeste in de stroatn van Roeseloare
**De Groote Stooringe** wos en ipstand van studentn ip den 28ste juli 1875, ounder de leidienge van Albrecht Rodenbach in 't Klêen Seminoarie Roeseloare, teegn 't gebruuk van 't Frans in 't  ounderwys in Vloandern.

Deur Vlamsgezinde lêroars lik Hugo Verriest, Gustaaf Flamen, Edward De Gryse en Alfons Van Hee woarn de studentn al ip jounge leeftyd g'inspireerd deur de werkn van Guido Gezelle en andere Vlamsgezinde schryvers en kunstnoars. In e Vloandern dat ossan moa mêer verfranste, schrêef Rodenbach zyn lied "De Blauwvoet" (Het lied der Vlaamsche Zonen). 't Wos pertang verboodn deur de superior van Vlamsche liedern te ziengn ip schole, moa toch wos da lied styf  populair in 't college. In juli 1875 lietn de studentn ounder leidienge van Albrecht Rodenbach en Julius De Vos "De Groote Stooringe" uutbreekn. 
## Blauwvoeterie
De studentn noemdn under zelve "De Blauwvoeters" en wildn  bewyzn da 't *dode Vlaanderenland* nog styf levendig wos. Den Blauwvoet, symbool vo de Jan van Gent, is e veugel die ollêne moa te zien is ot er storm ip komst is. 

"De Groote Stooringe" wos e klêenen ipstand van de Roeseloarsche studentn teegn 't verfransend ounderwyssystème, moa de revolte ha styf vele byvol in hêel Vloandern.  Vanof da moment wos de stryd vo de vernederlandsienge van 't middelboar ounderwys in Vloandern nie mè te stoppn.
## Varia
*De Groote Stooringe is nu sedert 2001 wok e culturêle fêeste me stroattheoater, die om de drie joar deuregoat in Roeseloare.

*Noar aanleidinge van de hervormingen van 't onderwis in Roeseloare werd er nen nieuwen protestgroep opgericht. Ndeen eeft de name: Nieuwe Groote Stooringe.
1875

1872 - 1873 - 1874 - **1875** - 1876 - 1877 - 1878
't Joar **1875** is 't 75e joar in de 19e eeuwe volgenst de christelikke joartellienge.
## Gebeurtenissn
;juli
* 28 - De Groote Stooringe, ne studentnipstand in Roeseloare
## Geboorn
*Edgar Bytebier, Vlamsche kunstschilder
;april
* 8 - Albert I van België
;december
* 4 - Rainer Maria Rilke
## Gestorvn
;juni
*29 - Ferdinand I van Ôostnryk 
;ogustus
*4 - Hans Christian Andersen
Kalle met den oak

thumb|beeltenis van de roemruchte Kalle met n'Oak
**Kalle** of **Kolle met den oak** is een woatergêest die surtout klêne joungns in ’t woater lokt. Je weunt in de Mandel en in de woaterpittn van d’ uuzn in de omgevinge. Os je doar over een brugge lopt, kryg je ’t gevoel da je noa de leuninge getrokkn wordt. 

Vroeger wierd er verteld an de joungns da ze nie te dichte by ’t woater mochtn kommn en ook nie in een woaterpit mochtn kykn. Anders zou Kolle under d’rin trekkn mè z’n oak.

Ook menschn die leevnsmoe zyn, lokt ’n mè z’n oak in ’t woater. Wa dat ’n doarachter me die sukkeloars uutstikt, is nie geweetn. Nog nôois ist er etwien weregekêerd vo ’t verder te vertelln. 

Van de Mandel weet ik 't nie, moa mien peter en mien meter weunden in Izehem an t pompierskot, en der zat wok een kalle in Putjes put'n, moa kwas nog moa vuf joar oe mien peter gestorv'n is.
Weireldkampioenschappn velokoerse

[thumb|[Boai in de kleurn van de regenboge]]

De **Weireldkampioenschappn Velokoerse** zyn een collectie van velokoersn woarvan da de winnoars udder weireldkampioen meugn noemn. 't Zyn êendagswedstrydn die deuregoan ip 't ende van 't wielersezoen, ievers eind september, begun oktober. Ze weirdn deur de UCI georganiseerd sedert 1927. Sedert 1994 bestoat er ouk e weireldkampioenschap tydrit. 
D’r bestoat e weireldkampioen in de categoriejn van de elite, de beloften en de vrouwn. De winnoare mag een joar de zogezeide 'regenboogtrui' droagn. At e weireldkampioen ze titel verliest, meugt 'n wel bluuvn met e strieptje in de kleurn van de reegnboge bluuvn ryen.

## Organisoasje en parcours
Der zyn een aantal dingn die et weireldkampioenschap ounderscheidn van normoale koersn: zô es't de ênige koerse die deuregoat met nationoale teams (van 10 man). De koerse weirdt gereen ip een geslootn lokoal parcours in ne (grôte) stad. Deur de lange afstand bluuft de koerse olsan vrêe lange geslootn, en es't soms moar in de latste round(n) dat er iet gebeurt. 
Omdat 't WK idder joar deuregoat in e angern stad, verschilln de parcours ossan. Nu is ’t e ki plat en zyn de sprinters bevôordeeld, ton were zit er e bergsje in en zyn de klemmers in ’t vôordêel. ’t WK is ol twi keirs in West-Vloandern organiseerd ewist: in 1950 in Môoslee en in 1957 in Woaregem. In 2021 is e gedêelte van't WK were deuregegoan in West-Vloandern: de tydrittn zyn gereed'n in en round Brugge.

## Weireldkampioenn elite vintn van de voorbye joarn

### Mêervoudige winnoars
Noamn die skêef stoan zyn coureurs die nog olsan koersn.

### Overwinniengn per land

## Belgn en West-Vloamiengn
[thumb|[Tom Boonen als weireldkampioen (2006)]]
De Belgn zyn et mêest succesvol gewist in de Weireldkampioenschappn: België telt 26 weireldkampioenn, en eit doarmee de êeste platse. Itoalië es twiddes mè 19 kampioenn. Philippe Gilbert wos de latste Belg die gewounn eit, Johan Museeuw de latste West-Vloamieng. Andere Belgn zyn Tom Boonen (2005), Rudy Dhaenens (1990), Claude Criquielion (1984), Freddy Maertens (1981), Eddy Merckx (1974, 1971, 1967), Jean-Pierre Monseré (1970), Benoni Beheyt (1963), Rik Van Looy (1961, 1960), Rik Van Steenbergen (1957, 1956, 1949), Stan Ockers (1955), Briek Schotte (1950, 1948), Marcel Kint (1938), Eloi Meulenberg (1937), Jean Aerts (1935), Karel Kaers (1934), Georges Ronsse (1929, 1928).
Sioen Industries

**Sioen Industries** uut Ardôoie es een bedryf die technisch textiel makt. Der weirkn 4.600 minsn in 16 veschillige landn, en moakn nen omzet van mêer of 300 miljoen euro. De ôofdzetel es in Ardôoie, en z'ein ounder andere nog een productieofdêlienge in Poperienge. Ge zult ze vôorol kennen van de gele beroepshesjes.

## Structuur
Sioen Industries bestoat uut 3 ofdêliengn:
*Coating divisie: oot em bezig met het coatn van technisch textiel.
*Apparel divisie: ountwerp en makt beschermklêers
*Industrial Applications divisie: verweirkt gecoate weefsels en PVC-folies, gelyk voo vuuverfolies, kelders, airbags, schuufgordynn,...

## Geschiedenisse
Jean-Jacques en Jacqueline Sioen Startten in 1960 een coatinglyne ip. In 1967 volgde een confectie-atelier, en begostn ze klêers te moakn, êest voo't binneland, moar loater voo't buutnland. In de joarn '80 ein ze een coatinglyne ipgericht, en begostn ze udder te diversifiëern. In de joarn '90 begostn de buutnlandse avontuurn, deur verschillige overnoames in Vrankryk, Ierland, Indonesië,... In 1996 gingn ze noa de beurse. De groei deur overnoames ging verrapt deure achter de milleniumwisselienge, woardeure da nen grôotn internationoale groep onstound. In 2020 et Sioen angekondigt vo van de beurse te goan.

31 mei 2021 zuln ze weg zien van de beurse.

## Externe koppelienge
*Officieeln website
Bloemmeulns

De **Bloemmeulns** uut Diksmude zyn de overbluufselen van een oude moaldery. Sedert 2006 es't gerenoveerd en es't museum "Tussn Akker en Bakker" der oundergebrocht. 

## Geschiedenisse
De bloemmeulns woarn êest een suukerfabrieke (1836 - 1881), moar in 1890 kochtte Eugene Devos de fabrieke, omda zyn zoake an de Wilgendyk in Diksmude te klêene wos gekoomn. Ie bouwde de fabrieke omme voo der groan te moaln ip stôomkracht. In de Êestn Weireldoorloge sleegn de Duutser et gebouw an om der een vestienge me uutkiekpost van te moakn, de 'Kückstellung'. Achter den oorloge lag Diksmude en de bloemmeulns hêlegans in puun. Eugene Devos eit lange op schoadelôostellienge moetn wachtn om zyn bloemmeulns were ip te bouwn, moar in 1923 wos't zo verre. 't Eit 10 joar gedeurd vôor da de bloemmeulns weere ipgebouwd woarn, moar ze woarn ton ôok vôorzien van de modernste massinn. In 1931 kwaamn de families Florizoone en Cloet eigenoare van de bloemmeulns, êest nog "S.A. de Minoterie et Huileries de Dixmude" genoemd, moar loater eirdôopt tot "NV De Bloemmolens en Olieslagerijen van Diksmuide". De oliesloagery oat gin lang leevn beschoorn, want in 1960 es't gestopt, om in 1975 plekke te moetn moakn voo nen andel in groan en meststoffn. Vanof de joarn neegntig begostn de eigenoars te produceern in de Diskmuudse industriezone en bloedde de bloemmeulns geleidelyk an dôod. In 2006 ging de reste van de productie noar Deinze by de "NV Dossche Mills and Bakery".

## Museum
In 1995 woarn de bloemmeulnstoorns en de massinn beschermd als esthetisch en industrieelarcheologisch monument.  In 2000 ging Westoria oopn, een streekmuseum en tentôonstellienge over de Westoek. Da museum moeste stoppn in 2003, omda het te klêen aantal bezoekers de zwoare investeriengn nie koste compenseern. Moar uut de restantn van het êeste museum es't gedacht gegroeid voor et museum van vandoage, da de evolutie van groan tot blomme tôont Doarby ligt de noadruk ip de oude massinn en de geschiedenisse van't proces.

## Externe koppelienge
*Officieeln site
Vort'n Vis

De **Vort'n Vis** (mêestol geweune * 'n Vortn* enoemd) is e jeugduus uut Yper. Ze zyn surtout ekend voe nunder Hardcorefestival van in oest, woa dan der groepn en bezoekers van olle kantn van de weireld komn. 

## Werkienge
'n Vortn droait hêlegans up vrywilligers en buutn e podium anbiedn voe olle sôortn genres uut de underground (metal, hardcore, punk,...), en ze oek en upnoamestudio en oundersteunn ze jounge kunstenoars.

Ze werkn me verschillnde celln die ollemoale nunder eign toake en (café, geluud, activiteitn, info en techniek).

## Logo
't Logo is 'n kop van e vis me doarup *Siempre Vort'n Vis*.

## Lokoasje
'n Vortn wos êest up de Vismart in Yper, mo toene an ze uut nunder gebouw moestn van 'n vereurder, zyn ze veruusd no de Sient-Joacobsstroate.

## Externe koppelienge
*Officieeln site
Marc Vervenne

miniatuur|Marc Vervenne
**Marc Vervenne** (Yper, 16 april 1949) is e West-Vlamschn theoloog. E wos rector van de Katholieke Universiteit Leuvn van mei 2005 toet juli 2009. 

## Upleidinge
In 't Sint-Aloysiuscollege in Mêende èt ie weetnschappelikke umaniora gevolgd.  Je lêerde doarachter klassieke toaln, filosofie en theologie in 't Grôotseminoarie van Brugge van 1967 tot 1973. 
Je werkte toen twêe joar in d'industrie en den bouw. In 1978 oalde 't ie 'n licentie in theologie an de KUL, den universiteit van Leuven. Je wierd doa ôok kandidoat in de bybelse filologie én in d'Ôosterse filologie en geschiedenisse. Je specialiseerde em in d'exegese van den Hebrêeuwsen bybel en de Noord-West-Semitische toal- en letterkunde. In 1986 wierd ie doctor in de godgelêerdheid.

## Lôopboane
*In 1978 wierd ie weetnschappelik medewerker an de UCL. 
*Je combineerde van in 1980 een dêeltydse benoeminge in de faculteit Godgelêerdheid an de KUL met zyn werk an de UCL. 
*Van '83 tot '87 dêeltyds professer an d'ofdêlinge Theologie van 't Centrum vo Kerkelijke Studies in Leuven.
*Vanaf '83 ôok dêeltyds weetnschappelik medewerker an d'Universiteit vo Theologie en Pastoroat in Heerlen (Olland) en d'rachter vultyds universitair docent an dezelfsten unief.
*In '87 es 't ie benoemd tot docent an de faculteit Godgeleerdheid van de KUL. Loater es 't ie benoemd tot ôofddocent (1990), ôogleroare (1992) en geweun ôogleroare (1994). J'es ôok gastôogleroare an den Université Catholique de Kinshasa (Congo) en an de Université Charles-de-Gaulle (Lille III).

## Weetnschappelik ounderzoek
Zyn ounderzoek en ounderwys zittn in 't gebied van d' Oud-Hebrêeuwse toal- en letterkunde, met surtout de redactiekritiek van d' ‘Historische boeken’ van 't Oude Testament, syntaxis en semantiek van 't Oud-Hebrêeuws en tekstkritiek van den Hebrêeuwsen bybel.

## Beleid
*Vanaf 1990 wos 't ie academisch secretoaris, en van 1996 tot 2000 decoan van zyn faculteit. 
*In 2000 werd hij vice-rector Humane Wetenschappen. 
*De 24 mei 2005 wierd ie benoemd tot rector van de KUL

## Persôonlik leevn
J'es getrouwd met Christine De Roo en j'èt drie kinders, Hannes, Hilke en Bastiaan.

## Externe koppelienge
*Zyn website
16 april

**16 april** is den 106dn dag van 't joar (107stn dag in e schrikkeljoar) in de Gregorioansche kalender. Nog 259 doagn toet 't ende van 't joar.
## Geboorn
* 1927 - Paus Benedictus XVI
* 1949 - Marc Vervenne, West-Vlamschn theoloog
* 1968 - Barbara Sarafian, Vlamsche actrice
Koasmoakery Passendoale

thumb|<center>Stichters van 't bedryf
thumb|<center>Koasfabrieke
 
**Koasmoakery Passendoale** es 'n koasfabrieke in de Stoatiestroate in Passendoale. Ze ligt moa up 'n poar ounderd mèters van de Koasfabrieke van Môoslee. In 1991 wierd 't bedryf verkocht an den Hollansche groep Campina, moar in 2007 verkocht an 't Frans bedryf Bongrain. D'er werken à peu près 120 minsn.
## Geschiedenisse

De koasmoakery van Passendoale es in de joaren twintig van de 20e êeuwe begunnn up 't of van de stichters Donck, me 't verwerken van underne eigen melk up 's Graventoafel in Passendoale. Da wos zukken succes da ze hêel rap boerderyn van in 't rounde moestn inschakeln vo mêer melk t'èn. 
De boerderye wierd wok te klêne en in 1932 beslisten ze vo uut te breidn en 'n groat zuvel- en koasbedryf te starten.
Up s' Graventoafel es 't er nu "d'Oude Koasmoakery", 'n museum round koas.

Sichtend 'n antal joar wos Passendoale 'n ounderdêel van Campina. Moa dedie goan under in 't vervolg toeleggn up olfarte koazen en de koazen van Passendoale zittn in d'olfzochte category. Doarom es Passendoale nu verkocht an Bongrain.

## Assortiment

**Passendoale Classic*: gemakt van koemelk, rounde vorme. De koas es nateurlik gerypt deur witschimmel. De koste es witbruun en kuj upeetn.

**Passendoale Prelude*: de groêne kleur van de Prelude wyst up 't feit da de koas joung es. 't Es nen olfarte jounge koas met 'n frisse smoake en 'n eetboare koste.

**Père Joseph*: es nen poaterskoas gemakt volgens traditioneel recept. J'èt 'n vulle, pittige smoake die deur nateurrypinge ountstoat. J'es gemakkelik t'herkennn an zyn dounkerbrune koste en nateurlik de poatre die up 't etikette stoat.

**Wynendale*: "de koas vo levensgenieters",es 'n deursmoakende koas gemakt van veske, rauwe melk.  

**Loo Light*: es 'n olfarte poaterskoas me moa 15% absoluut vetgehalte mo toch de vulle smoake van poaterskoas.

**Chevagne*: es ne gêtekoas met 'n zochte, frisse en rômige smoake.  

**Rubens*: es nen typische olfarte dessertkoas, gemakt van vulle melk uut de Diksmuidse polders.  

**Petrus*: es wok nen typische poaterskaas gemakt volgens 'n oud recept overgeleverd deur de poaters van d'oude Abdy van Lo. 

## Externe koppelienge
*Underne website
*D'oude koasmoakery
Koasfabrieke Môoslee

De **koasfabrieke van Môoslee** ligt langs de Stoatiestroate in Môoslee. Ze ligt moa up 'n poar oenderd mèters van de koasmoakery van Passendoale.
De fabrieke es 'n oenderdêel van Belgomilk woa da de merkkoazen van de groep gemakt zyn.

## Fabrieke

Belgomilk Môoslee es 'n stik van de zuvelgroep Milcobel. Dad es 'n coöperoatie van 4800 melkleveroars. Olle joare oaln ze à peu près 920 miljoen liters melk up.

De produksje in Môoslee es gegroeid van 2000 ton in 1988 toet bykan 8700 ton in 2006.
Sichten april 2003 zyn de koazen ollêne nog gemakt me "IKM gecertificeerde melk". Da's 'n système dat vo de kwaliteit moe zorgen by de produksje, d'upoalinge en den transpor van de melk.

Deur d'oltyd mo groddere vroage è Belgomilk g'investeerd in mêer plekke vo de koas te loatn rypn. Nu èn ze 'n capaciteit van 3000 ton, wovan da bykan den elft vo de Brugse Koazen. By die nieuwe rypingskelders es 't er wok 'n hêel moderne lyne vo de behandelinge van de koas, met 'n capaciteit van 35 ton per eure.

Sichten 2005 es 't er 'n hêel nieuwe produksjelyne met 'n styf modernen draineerbak en 'n hêel nieuwe persinstalloasje. 

## Assortiment

**Oud-Brugge*:oude koas (1 joar oud), me letter zout in. Sichten 1992 up de mart en intussen nen klassieker.

**Brugse Blomme*: zochte delicatesse met 'n pittige smoake
  
**Brugs goud*: vulle rômige koas, me letter zout deur de korte pekeltyd. Oentstoan uut 'n combinoasje van Oud-Brugge en Nazareth Classic. Wos in januoari 2007 de winnoare van de Gouden Archer, ne prys vo de beste lanceringe van 2006. 

**Brugs Broodje*: ne vulle roamige koas met 'n witte nateurkoste, ideoal vor up de stute.

**Brugse Jonge kaas*: arte koas met 'n vulle, roamige smoake; minimum 5 weekn gerypt.

**Brugse Belegen kaas*: arte koas met 'n vulle smoake; 4 moandn gerypt.

**Nazareth Classic*: delicatessekoas met 'n zoête notesmoake; troage gerypt.

**Nazareth light*: koas gemakt van olfvulle melk me moa 15% vet; letter zout deur de korte pekelinge. Deur d'er bacteriên by te doen (Lactobacillus Casei) zorgt de koas wok vor goeie dermflora.

**St Maarten Original*: koas met 'n zochte, verfynde smoake; gemakt volgens 'n Kempische recette; moa 9,8% vet, dus styf goêd vo 'ntwiene die up zyn gezoendeid moe lettn.

**St Maarten light Mosterd*: vaneigens me mostoardzoadjes.

**St Maarten X-tra*: 'n "light" koas lik de Original moa met 'n vullere smoake.

**Watou Special*: olfarte koas, met 'n pittige smoake deur minimum 4 weekn  te rypen in specioale wakke kelders

**Watou rond of lang*: olfarte koas, met 'n roamige, zochte smoake, minimum 4 weekn gerypt; gemakt van gepasteuriseerde melk.

**[[Brigand (koas)|Brigand]]*: pittige koas, 6 weekn ambachtelik gerypt.

**Ename*: olfarte poaterskoas met 'n vulle smoake, minimum 4 weekn gerypt; gemakt van gepasteuriseerd melk.

**La Rame*: koas met 'n pittige smoake deur 't aroma van 't bier van La Ramée.
   
**Corsendonk*: typische koas uut de Kempen.

## Externe koppelienge
*Belgomilk Môoslee
Fifa 08

**Fifa 08** es een computerspel da uutgebrocht weirdt deur EA. Fifa 08 es de joungste versie van een voetbolsimuloatie die joarliks uutkomt. 't Fifa spel es gestart in 1994 mè de titel 'FIFA 94'.

## Succes
Fifa 08 es een succesnummer van EA, en weirdt doarom ieder joar ipnieuw uutgebrocht. Deur de joarn es et technische niveau iedere keers omôge gegoan. Moar de grôotste reedn woarom da fans et spel iedere kêers ipnieuw kôopn, es omdat et spel iedere kêe angepast weirdt an et nieuwe voetbolsezoen. In de latste versie zyn der mêer of 25.000 spelers gemakt uut oneindig veel teams. Ge keunt speeln in 27 levensechte stadions woarounder Camp Nou, San Siro en ôok et vernieuwde Wembley Stadium in Londn.

## Gebruuk
Fifa 08 is een zogezeid multiplatformspel, wuk da geweune wult zeggn daj 't ku speel up Windows, Playstation 3, Playstation 2, PSP, Wii, Xbox 360 en Nintendo DS.

## Muziek

*!!!, "All My Heroes Are Weirdos"
*Maxïmo Park, "The Unshockable"
*The Tellers, "More"
*Wir sind Helden
*Pearl Jam, "Even Flow"
*Datarock, "Fa-fa-fa"
*Peter Bjorn and John, "Young Folks"
*Kenna, "Out of Control"
*Digitalism, "Pogo"
*Jupiter One, "Unglued"
*Yonderboi, "Were You Thinking of Me?"
*Travis, "Closer"
*Melody Club, "Fever Fever"
*Planet Funk, "Static"
*Bodyrox, "What Planet You On?"
*Carpark North, "Human"
*Junkie XL, "Clash"
*Cansei de Ser Sexy, "Off the Hook"

## Commentators

*  Clive Tyldesley & Andy Gray (Engels)
*  Hervé Mathoux & Paul Le Guen (Frans)
*  Fabio Caressa & Giuseppe Bergomi (Italiaans)
*  Tom Bayer & [[Sebastian Hellmann (Duits)
*  Manolo Lama & [aco González (Spaans)
*  Youri Mulder & Evert ten Napel (Nederlands)
*  Henrik Strömblad & Glenn Hysén (Zweeds)
Bert De Graeve

**Bert De Graeve** (Oavelgem, 24 moarte 1955) es den boas van de Bekaert groep. Ie es bie't grôte publiek gekend van zyn rolle als directeur by de VRT.

## Carrière
Bert De Graeve es in 1980 ofgestudeerd als advocoat an de UGent. Vôorn dat ie boas wos by de VRT van 1996 tot 2002, eit ie in verschillige bedryvn geweirkt, gelyk Arthur Andersen (1980-1982), Alcatel Bell (1982-1991), Shangai Bell Telephone Equipment (1991-1994), Alcatel Trade International (1994-1996) en Alcatel Alsthom (1996). Met de joarn makte ie rap carrière, zô wos't ie ol General Manager in zyn Shanghai periode. By de VRT eit ie noar olgemêen anvoeln nen goein beurt gemakt. Onder zyn leidienge es de TV-zender gemoderniseerd en weer populair gemakt. Moar ie zoe de polletieke inmingienge die were begoste deur 't succes nie keun verdroagn ein en zoe doardeure ipgestapt ein. Achter zyn avontuurn by de VRT es't ie angetrokkn gewist deur Bekaert, êest als VP-CFO, loater als CEO (grôotn boas).

Ip 6 januoari 2010 is De Graeve gekoozn als Manager van 't joar.
Bockor

**Bockor** es een brouwery uut Bellegem en wok de noame van nen pils da ze doar brouwn.

## Geschiedenisse
Remi Vander Ghinste begoste in meie 1892 mè bier brouwn in Bellegem: ie kocht een doeninge en brouwery voor em en zyne zeune Omer, en ze begostn mè 't brouwn van "Oude Tripel". In 1918 kwam't er een moutery by. In 1930 bouwdn ze een loage-gistiengstoorn die je nog olsan keunt zien in Bellegem. De toorn wos nôdig voor et "Ghint pils", da in 1938 veranderde van noame in "Bockor". Vanof de joarn '70 begostn ze te diversifiëern en brochtn ze Jacobins Geuze, Jacobins Kriek en Jacobins Framboise uut. In de joarn '90 ein ze udder gamma verjongd me udder Kriek biern: de Kriek Nieuwe Oogst en de Kriek Max. Z'ein deur de joarn verskillnde pryzn gewonn mè udder biern.

## Productn
* Bellegems Bruin: de vroegern "Ouden Tripel"
* Blauw: export-bier
* Bockor pils: udder 'geweun' bier
* Framboise Max: een bitje lik Kriek Max, moar nu me frambôozn in plekke van kriekn
* Geuze Jacobins: oude lambic versneen mè jonge lambic. Amberkleurig en zoetzuur van smoke
* Kriek Jacobins: bier ip boasis van kriekn en lambic
* Kriek Max: mêer kriekn en minder alcool of de Jacobins
* Passion Max: nen nieuwn telg in de Max familie, gemakt me zuuderse en exotische vruchtn gelyk passievruchtn
* Omer

## Externe koppelienge
*Officieeln website